Udhëheqësit e BE takohen për të diskutuar mbi çështjen e borxhit
Në takimin e Brukselit pritet të nënshkruhet një fond i ri shpëtimi për vendet që përdorin euron.
Fondi prej 661 miliardë dollarësh, i quajtur Mekanizmi i Stabilitetit Evropian, do të fillojë të zbatohej në muajin korrik. Takimi i Brukselit mbahet, ndërsa Greqia përpiqet të sigurojë një paketë ndihmash me vlerë 169 miliardë dollarë, për të shmangur mospagimin e këstit të borxheve. Shkurtimet buxhetore dhe marrëveshja me kreditorët për borxhin e Greqisë do ta kualifikonte atë të fundit për një paketë të re ndihmash nga Bashkimi Evropian dhe Fondi Monetar Ndërkombëtar. Gjermania ka hedhur idenë e një plani për t’i hequr qeverisë greke kontrollin mbi shpenzimet. Por Greqia e ka hedhur poshtë një ide të tillë. "" tha Kancelarja Angela Merkel duke hyrë në takim. Kryeministri grek, Lucas Papadhimos ka thënë se në vend ekziston mirëkuptim lidhur me masat e ashpra ekonomike që duhen marrë. Megjithë bisedimet e zgjatura me kreditorët privatë, qeveria e Athinës nuk ka arritur deri tani të arrijë marrëveshje për përgjysmimin e borxhit që u ka atyre. Kjo mund ta shkurtonte borxhin e saj me 130 miliard dollarë, por bisedimet kanë ngecur në çështjen e interesit që Greqisë i kërkohet të paguajë për borxhin e rishikuar. Ndërkohë, kanë lindur shqetësime të reja se edhe Portugalia mund të ketë nevojë për një paketë të dytë ndërkombëtare ndihmash. Robert Halver, ekspert i bankës Baader në Frankfurt, thotë se nuk duhet folur më për paketa shpëtimi. . Sot, para takimit të udhëheqësve evropianë, në Bruksel u zhvilluan protesta, të cilat paralizuan transportin publik dhe shërbime të tjera.